EuroBasket 2017: Turska, Finska, Izrael i Rumunjska domaćini europske smotre

Bord FIBA Europe odlučio je da EuroBasket 2017 organiziraju Turska, Finska, Izrael i Rumunjska.

Nakon uspješno odrađenog EuroBasketa 2015. koje je zbog situacije u Ukrajini (u kojoj se trebao odigrati) po prvi puta u povijesti održano u četiri države Hrvatskoj, Francuskoj, Njemačkoj i Latviji FIBA Europe odlučila se još jednom za organizaciju europske smotre u četiri zemlje.

Tako ćemo 40. po redu Europsko prvenstvo još jednom gledati u četiri zemlje - Turskoj, Finskoj, Izraelu i Rumunjskoj.

Grupne faze u Helsinkiju, Cluju-Napoca, Tel Avivu i Istanbulu

Grupne faze odigravat će se u turskom Istanbulu, finskom Helsinkiju, izraelskom Tel Avivu te rumunjskom Cluj-Napoca.

Turska će uz grupnu fazu, biti i domaćin završnice, koja će biti održana u Istanbulu, u dvoranama Abdi Ipekci Arena i Sinan Erdem Arena u kojoj se 2010. godine igralo finale Svjetskog prvenstva. Turska nastavlja tradiciju organizacije veliki sportskih natjecanja. Podsjetimo, 2010. godine Turska je bila domaćin Svjetskog košarkaškog prvenstva, a nedavno, odnosno 2014. godine organizirala je Svjetsko prvenstvo za košarkašice. Davne 1959., ali i 2001. godine bila je domaćin EuroBasketa. Ovime Turska nastavlja jednu košarkašku tradiciju, što su i sami naglasili da su ponosni radi toga. Finska je bila domaćin Europskog prvenstva 1967. godine i to kada je slavila 50 godina nezavisnosti, a zanimljivo je da će 2017 proslaviti 100. godišnjicu nezavisnosti. Rumunjskoj i Izraelu ovo će biti prvo domaćinstvo.